**PRIJEDLOG**

Na osnovu člana 7. Zakon o budžetima u Federaciji BiH («Službene novine F BiH», broj:102/13, 9/14, 13/14, 8/15, 91/15,102/15 i 104/16), člana 24 stav 1. tačka 3. te člana 116. Statuta općine Bužim («Službeni glasnik općine Bužim», broj: 12/15), Općinsko vijeće općine Bužim, na redovnoj ............................. ...................sjednici održanoj dana ............................ 2018. god., na prijedlog Općinskog načelnika, d o n o s i:

# P R I J E D L O G O D L U K E

**O IZVRŠAVANJU BUDŽETA OPĆINE BUŽIM ZA 2019. GODINU**

## I OPĆE ODREDBE

**Član 1.**

**(Predmet Odluke)**

Ovom Odlukom uređuje se struktura prihoda i primitaka, te rashoda i izdataka budžeta općine Bužim za 2019.godinu (u daljem tekstu: budžet), način njegovog izvršavanja, prioriteti plaćanja, obim zaduživanja i izdavanja garancija, upravljanje dugom, te financijskom i nefinancijskom imovinom, prava i obaveze korisnika budžetskih sredstava, ovlaštenja u izvršavanju budžeta za tekuću godinu, kazne za neispunjenje obaveza, te druga pitanja vezana uz izvršenje budžeta.

**Član 2.**

**(Sadržaj budžeta)**

Budžet se sastoji od općeg i posebnog dijela i kapitalnog budžeta.

Opći dio budžeta se sastoji od računa prihoda i rashoda, računa kapitalnih primitaka i izdataka i računa financiranja U bilansu prihoda i izdataka iskazuju se porezni i neporezni prihodi, drugi prihodi i primici, te rashodi i izdaci utvrđenih za finansiranje javnih izdataka na nivou općine Bužim na osnovu zakonskih i drugih propisa.

Poseban dio budžeta sastoji se od plana rashoda i izdataka budžetskih korisnika raspoređeni u tekuće i kapitalne izdatke.

Kapitalni budžet čine izdvajanja za kapitalne investicije po godinama i izvorima financiranja.

## II IZVRŠAVANJE BUDŽETA

**Član 3.**

**(Budžetski korisnici)**

Sredstva budžeta osiguravaju se budžetskim korisnicima, koji su u posebnom dijelu budžeta određeni za nosioce sredstava po pojedinim pozicijama.

Budžetski korisnici općine Bužim su: Jedinstveni Općinski organ uprave općine Bužim (Stručna služba Općinskog vijeća, Općinski načelnik i Službe općinske uprave), Centar za socijalni rad, Općinsko pravobranilaštvo i Centar za kulturu, sport i informisanje.

**Član 4.**

**(Odgovornost budžetskih korisnika)**

Budžetski korisnici koriste sredstva budžeta u skladu sa svojim godišnjim finansijskim planom i po dinamici utvrđenoj tromjesečnim i mjesečnim planovima.

Budžetski korisnici odgovorni su za potpunu i blagovremenu naplatu svih prihoda i primitaka iz svoje nadležnosti, za njihovu uplatu u budžet i za izvršavanje svih rashoda i izdataka u skladu sa namjenama.

Budžetski korisnik provodi sve zakonom propisane radnje radi naplate potraživanja na osnovu ugovora ili bilo kojeg drugog potraživanja na osnovu javnih prihoda.

Budžetski korisnici odgovorni su za zakonito, namjensko, efikasno i ekonomično raspolaganje budžetskim sredstvima.

**Član 5.**

**(Sredstva za budžetske korisnike)**

Sredstva budžeta osiguravaju se budžetskim korisnicima koji su u Posebnom dijelu budžeta određeni za nosioce sredstava na pojedinim pozicijama.

Budžetskim korisnicima nije dozvoljeno da stvaraju obaveze odnosno rashode ili opterećenje budžetskih pozicija, ako ti rashodi nisu odobreni u okviru iznosa predviđenog za tog budžetskog korisnika.

Budžetski korisnici su odgovorni za zakonito, namjensko, efikasno i ekonomično raspolaganje budžetskim sredstvima.

Šefovi službi, direktori javnih ustanova, Općinski pravobranilac i predsjedavajući Općinskog vijeća su dužni pratiti realizaciju ugovorenih obaveza. Svojim potpisom knjigovodstvene isprave potvrđuju da su izvršili provjeru pravnog osnova, te visinu obaveze koja iz nje proizilazi, te da su saglasni sa izmirenjem iste.

Općinski načelnik može na prijedlog Službe za financije i trezor izmjeniti dinamiku odobravanja sredstava pojedinim korisnicima.

**Član 6.**

**(Neplanirana namjenska sredstva budžetskih korisnika)**

Ovlašćuje se Općinski načelnik da može izvršiti raspored eventualnih neplaniranih donacija, tekućih potpora i kapitalnih transfera u budžetu općine Bužim za 2019. godinu, na osnovu Odluke ili Zaključka Općinskog načelnika, te da se takva sredstva naknadno prikažu prilikom eventualnog rebalansa budžeta ili u izvještaju o izvršenju budžeta kao sastavni dio Budžeta za 2019. godinu.

Neplanirane donacije, tekuće potpore i kapitalni transferi koji se ostvare u toku godine, prikazaće se kao prihod budžeta i namjenski će se usmjeravati, te će se izvršiti povećanje budžeta na rashodovnoj strani odnosnog budžetskog korisnika, a ista se sredstva realizuju u skladu sa utvrđenom namjenom davaoca sredstava.

**Član 7.**

**(Korištenje sredstava tekuće rezerve)**

Sredstva tekuće rezerve planirana u budžetu koriste se za nepredviđene namjene za koje u budžetu nisu planirana sredstva ili za namjene za koje se tokom godine pokaže da za njih nisu utvrđena dovoljna sredstva jer ih pri planiranju budžeta nije bilo moguće predvidjeti ili po službenoj dužnosti.

Sredstva tekuće rezerve iz stava 1. ovog člana mogu iznosti najviše do 3 % budžetskih prihoda bez namjenskih prihoda, vlastitih prihoda i bez primitaka.

Sredstva tekuće rezerve ne mogu se koristiti za pozajmljivanje.

O sredstvima tekuće rezerve i slobodnim novčanim sredstvima na računu Budžeta Općine odlučuje Općinski načelnik.

O korištenju sredstava tekućen rezerve, na osnovu pojedinačnih zahtjeva odlučuje Općinski načelnik donošenjem zaključka o angažovanju sredstava budžetske rezerve.

Služba za financije i trezor obavezna je tromesječno izvještavati Općinskog načelnika o korištenju sredstva tekuće rezerve.

Općinski načelnik je dužan po godišnjem obračunu u okviru izvještaja o izvršavanju Budžeta informisati Općinsko vijeće o utrošku sredstava iz ovog člana.

**Član 8.**

**(Preraspodjela sredstava)**

Općinski načelnik može na zahtjev budžetskog korisnika izvršiti preraspodjelu sredstava na budžetskim stavkama najviše do 10% ukupno odobrenih rashoda i izdataka za tog budžetskog korisnika na osnovu rješenja. U okviru odobrenog budžeta, preraspodjela sredstava izuzetno je dozvoljena između budžetskih korisnika, o čemu odlučuje Općinski načelnik na prijedlog budžetskog korisnika.

Uz zahtjev za preraspodjelu odobrenih sredstava budžetski korisnik mora priložiti odgovarajuću dokumentaciju na osnovu koje se daju na uvid razlozi za dodatnim sredstvima na budžetskoj stavci koja se povećava do kraja godine, odnosno razlozi sa smanjenje odobrenih budžetskih stavki.

**Član 9.**

**(Povrat javnih prihoda)**

Pogrešno ili više uplaćeni prihodi u Budžet, vraćaju se uplatiocima na osnovu rješenja koje donosi Općinski načelnik u skladu sa odredbama Pravilnika o načinu uplate javnih prihoda budžeta i vanbudžetskih fondova na teritoriji F BiH.

**Član 10.**

**(Prioriteti izvršavanja Budžeta)**

Budžet općine Bužim izvršavat će se po slijedećim prioritetima :

* Obaveze po dugu i kamata,
* Obaveze po sudskim presudama,
* Plaće i naknade uposlenih i vijećnika,
* Izdaci za materijal i usluge,
* Obaveze iz predhodnog perioda,
* Tekući i kapitalni grantovi,
* Kapitalni izdaci.

**Član 11.**

**(Operativni planovi)**

Budžet se izvršava na osnovu mjesečnih planova raspoloživih budžetskih sredstava, koje odobrava Općinski načelnik putem Službe za financije i trezor na osnovu dinamike priliva sredstava u budžet.

Budžetski korisnici pripremaju i podnose prijedloge operativnih planova Službi za financije i trezor.

Budžetski korisnici koji u svom razdjelu sadrže potrošačke jedinice utvrđuju mjesečne i tromjesečne operativne planove izvršavanja izdataka svojih korisnika u okviru odobrenih sredstava.

Prijedlozi operativnih planova obuhvata rashode za svaki mjesec, na obrascima dostavljenim od strane službe za financije i trezor a u skladu s instrukcijom o pripremanju i podnošenju operativnih planova.

Rashodi svakog korisnika ne mogu prelaziti iznose alociranih budžetskih sredstava odobrenih za svaki mjesec od strane Općinskog načelnika.

Općinski načelnik će svojim rješenjem obustaviti od izvršenja plaćanja koja su u suprotnosti s ovom Odlukom i Zakonom o budžetima u F BiH.

**Član 12.**

**(Dostavljanje operativnih planova)**

Budžetski korisnici su obavezni službi za financije i trezor dostavljati tromjesečne financijske planove za izvršenje budžeta petnaest dana prije početka tromesečja. Tromjesečni planovi su okvirni planovi.

Budžetki korisnici su obezni službi do 25-og u tekućem mjesecu dostavljati prijedlog mjesečnog operativnog plana za sljedeći mjesec po pozicijama utvrđenih budžetom korisnika. Ako budžetski korisnik Službi za financije i trezor ne podnese prijedlog mjesečnog operativnog plana u određenom roku, mjesečni plan utvrđuje služba za financije i trezor uz saglasnost Općinskog načelnika.

Iznimno, izdaci korisnika koji nisu predviđeni odobrenim mjesečnim planom izvršavanja budžeta ili izdaci koji zahtjevaju prekoračenje pojedinih pozicija u odobrenom mjesečnom planu izvršavanja budžeta mogu se izmiriti uz saglasnost Općinskog načelnika.

**Član 13.**

**(Platne transakcije)**

Svi javni prihodi i primici budžeta, uključujući i prihode koje korisnici budžeta ostvaruju obavljanjem osnovne djelatnosti po posebnim propisima, uplaćuju se na depozitni račun općine Bužim i iskazuju se po izvorima iz kojih potiču.

Obavljanje platnih transakcija vršit će se preko transakcijski računa koji su sastavni dio Jedinstvenog računa trezora a otvara ih Općinski načelnik (u daljem tekstu JRT).

JRT može imati više podračuna i sa istog se nemože isplatiti ni jedan izdataka ukoliko nije odobren budžetom.

Nalogodavac za izvršavanje budžeta je Općinski načelnik.

**Član 14.**

**(Sredstva za rad Općinskog vijeća Bužim)**

Sredstva utvrđena za isplatu naknada za Općinske vijećnike, komisije i radna tijela Općinskog vijeća isplaćuju se na osnovu Odluke o naknadama vijećnika Općinskog vijeća općine Bužim („Službeni glasnik općine Bužim“, broj:10/13).

Sredstva za rad Općinske izborne komisije raspoređuju se po zahtjevu i akata OIK-a za finanisranje ovlaštenja OIK-e utvrđeni Izbornim zakonom BiH.

**Član 15.**

**(Plaće i naknade zaposlenih)**

Sredstva utvređena u budžetu za plaće i naknade, realiziraju se u skladu s važećim Pravilnika o plaćama i naknadam uposlenika u Jedinstvenom organu uprave općine Bužim („Službeni glasnik općine Bužim“, broj: 2/15) i drugih akata koje donosi Općinski načelnik u skladu s Zakonom.

Seredstva za plaće i naknade uposlenih u Javnim ustanovama, koji su budžetski korisnici općine Bužim iz člana 3. ove Odluke, obračunavat će se i isplaćivati u skladu sa važećim pravilnicima Javnih ustanova.

**Član 16.**

**(Javne nabavke)**

Postupak nabavke roba, usluga i radova obavljat će se u skladu sa Zakonom o javnim nabavkama BiH („Službeni glasnik BiH“, broj: 39/14).

**Član 17.**

**(Obustava izvršavanja rashoda)**

Ako se u toku budžetske godine zbog nastanka novih obaveza za budžet ili promjena privrednih kretanja povećaju rashodi i/ili izdaci, odnosno smanje prihodi i/ili primici budžeta Općinski načelnik može, uz predhodnu analizu putem nadležnih službi, donijeti odluku o obustavljanju izvršavanja pojedinih rashoda i/ili izdataka u trajanju 45 dana.

Mjerama privremenog obustavljanja izvršavanja Općinski načelnik može:

1. zaustaviti preuzimanje obaveza i/ili,

2. predložiti produženje ugovorenih rokova plaćanja i/ili,

3. zaustaviti preraspodjelu budžetskih sredstava potrebnu radi preuzimanja obaveza.

Izuzetno, uz mjere iz stava 2. ovog člana Općinski načelnik može donijeti odluku da budžetski korisnici mogu sklapati ugovore o nabavci roba i usluga, uz predhodnu analizu putem nadležnih službi.

O odluci iz stava 1. ovog člana Općinski načelnik će obavijestiti Općinsko vijeće.

**Član 18.**

**(Izmjene i dopune budžeta)**

Ako se za vrijeme provođenja mjera privremene obustave izvršavanja budžeta budžet ne može uravnotežiti, vrše se izmjene i dopune budžeta

Općinski načelnik će u roku 15 dana prije isteka roka za privremenu obustavu izvršavanja budžeta predložiti Općinskom vijeću izmjene i dopune budžeta.

Izmjene i dopune budžeta vrše se po istom postupku koji se primjenjuje kod donošenja budžeta.

U toku postupka izmjena i dopuna budžeta Općinski načelnik može na prijedlog Službe za financije i trezor produžiti privremenu obustavu izvršavanja pojedinih izdataka

Izmjenama i dopunama budžeta ponovo se uravnotežuju prihodi i primici, odnosno rashodi i izdaci budžeta.

**Član 19.**

**(Tekući grantovi-Općinski načelnik)**

Sredstva sa pozicije Transfer za kulturu ekonomski kod 614121- udruženja za kulturu i obilježavanje značajnih datuma, Transfer za sport ekonomski kod 614122, Transfer za izbore ekonomski kod 614124, Transfer za obrazovanje ekonomski kod 614125 - škole, Ostale isplate pojedincima iz mater.-soc. sigurnosti ekonomski kod 614229- putem Centara za soc.rad, Beneficije za socijalnu zaštitu ekonoski kod 614231-putem Centra za soc. rad, Stipendije ekonomski kod 614234, Transferi za posebne namjene-elementarne nepogode 614241**,** Transfer za prevoz putnika ekonomski kod 614243- prevoz učenika putem Centara za soc.rad, Udruženjima boračkih populacija ekonomski kod 614311, Ostala udruženja ekonomski kod 614324, Ostali trensferi neprofitnim organizacijama-MZ ekonomski kod 614329- za rad, Subvencije privatnim preduzećima ekonomski kod 614511, Naknade za povrat više ili pogrešno uplaćenih prihoda ekonomski kod 614811, Izvršenje sudski presuda ekonomski kod 614817**,** raspoređivat će se putem nadležne službe i akta Općinskog načelnika- po Rješenjima, Programima, Zaključcima i Odlukama.

O utrošenim sredstvima iz predhodnog stava korisnik izvještava nadležnu službu mjesečno,a Služba s stavovima i ocjenama Općinskog načelnika i Službu za financije i trezor.

Korisnicima iz stava 1. ovog člana neće se vršiti doznaka sredstava iz budžeta ukoliko nadležna služba nije obavijestila Službu za financije i trezor da je isti dostavio izvještaj o utrošku sredstava. Zahtjevi za finansijskim sredstvima iz ovog člana mogu biti upućeni Općini do 15.12. tekuće godine.

**Član 20.**

**(Tekući grantovi-Općinsko vijeće)**

Sredstva sa pozicije:

-Transfer parlementarnim političkim partijama 614323, rasporedit će se posebnom odlukom Općinskog vijeća na prijedlog Stručne službe Općinskog vijeća.

-Podsticaj poljoprivrednoj proizvodnji ekonomski kod 614414, rasporedit će se putem Programa Općinskog načelnika kojeg usvaja Općinsko vijeće.

O utrošenim sredstvima iz predhodnog stava 1. i 2. korisnik izvještava nadležnu službu mjesečno,a Služba s stavovima i ocjenama Općinskog načelnika i Službu za financije i trezor.

Korisnicima iz stava 1. i 2. ovog člana neće se vršiti doznaka sredstava iz budžeta ukoliko nadležna služba nije obavijestila Službu za financije i trezor da je isti dostavio izvještaj o utrošku sredstava. Zahtjevi za finansijskim sredstvima iz ovog člana mogu biti upućeni Općini do 15.12. tekuće godine.

**Član 21.**

**(Kapitalni grantovi)**

Sredstva sa pozicije Kapitalni grant pojedincima socijalno ugroženog stanovništva ekonomski kod 615212-nabavka građevinskog materijala, Kapitalni grantovi neprofitnim organizacijama ekonomski kod 615311- namjenjena za financiranje kapitalnih projekata, raspoređivat će se putem nadležne službe i akta Općinskog načelnika-po Rješenjima, Programima, Zaključcima i Odlukama

O utrošenim sredstvima iz stava 1. ovog člana korisnik izvještava nadležnu službu nakon realizacije, a nadležna Služba Službu za financije i trezor. Zahtjevi za finansijskim sredstvima iz ovog člana mogu biti upućeni Općini do 30.11. tekuće godine.

**Član 22.**

**(Kapitalni izdaci-Općinski načelnik)**

Kapitalni izdaci za nabavku stalnih sredstava:

-ekonomski kod 821211- nabavka zgrada,

-ekonomski kod 821213-nabavka ostalih pomoćnih građevina,

-ekonomski kod 821224- objekti vodovoda i kanalizacije,

- ekonomski kod 821300- nabavka opreme,

- ekonomski kod 821400-nabavka ostalih stalnih sredstva,

- ekonomski kod 821500-nabavka stalnih sredstava u obliku prava,

-ekonomski kod 821613- rekonstrukcija vodenih puteve-regulacija,

-ekonomski kod 821617- uređenje izvorišta Svetinja,

-ekonomski kod 821626- rekonstrukcija Starog grada,

raspoređivat će se Programima i Financijskim planovima, Zaključcima i Odlukama, putem nadležne službe i akta Općinskog načelnika

**Član 23.**

**(Kapitalni izdaci-Općinsko vijeće)**

Kapitalni izdaci za nabavku stalnih sredstava:

-ekonomski kod 821221-vanjska rasvjeta, trotoari, i ograde, rasporedit će se posebnom Odlukom Općinskog vijeća a na prijedlog Općinskog načelnika,

-ekonomski kod 8212223- vodeni putevi, zračne i morske luke, rasporedit će se posebnom Odlukom Općinskog vijeća a na prijedlog Općinskog načelnika,

-ekonomski kod 821612- rekonstrukcija cesta i mostova, rasporedit će se posebnom Odlukom Općinskog vijeća a na prijedlog Općinskog načelnika, gdje će prioritet kod financiranje imati putni pravci za koja se dodatno obezbjede sredstva od strane građana

**Član 24.**

**(Otplata kredita)**

Sredstva sa pozicije otplata dugova, ekonomski kod 823300, raspoređuju se za finansiranje otplate kredita sekundarne vodovodne mreže Bužim.

**Član 25.**

**(Pravosnažna sudska rješenja)**

Sredstva za izvršenje pravosnažnih sudskih rješenja na teret sredstava budžeta se vrše u skladu sa Zakonom o izvršnom postupku F BiH, te će se provesti u visini predviđenoj na razdjelu Kabinet Općinskog načelnika, ekonomski kod 614817- izvršenje sudskih presuda, a u skladu sa redoslijedom izvršavanja i van sudskih poravnavanja između općine Bužim i tužioca.

Sredstva iz stave 1. ovog člana realizira banka kod koje se vodi JRT, po nalogu Općinskog načelnika.

**Član 26.**

**(Izvještaji o izvršenju budžeta)**

Služba za finsncije i trezor dužna je pripremati i podnositi mjesečne izvještaje o izvršenju budžeta Općinskom načelniku u roku od 15 dana po isteku obračunskog perioda.

Općinski načelnik je dužan podnositi Općinskom vijeću kvartalne financijske izvještaje.

Služba za financije i trezor obavezna je do 15. aprila tekuće godine dostaviti Općinskom načelniku izvještaj o izvršenju budžeta općine Bužim za prethodnu godinu, a Općinski načelnik je obavezan podnijeti na usvajanje Općinskom vijeću u roku od šest mjeseci od završetka izvještajne godine.

**Član 27.**

**(Zaduživanje i upravljanje dugom)**

Općina Bužim može se zadužiti i izdati garancije u svrhe, na način, pod uvjetima i u obimu propisanom zakonom kojim se uređuje dug, zaduživanje i garancije u F BiH.

**Član 28.**

**(Princip modificiranog nastanka događaja)**

Prihodi i rashodi budžeta evidentiraju se po modificiranom računovodstvenom osnovu nastanka događaja, što znači da se prihodi evidentiraju u razdoblju u kojem postaju raspoloživi i mjerljivi, a rashodi se priznaju u trenutku nastanka obaveze.

Finansijske obaveze koje nastanu do 31. decembra tekuće godine, a koje se ne izvrše do kraja januara naredne godine, prenose se u narednu godinu kao neizmirene obaveze predhodne godine tj. kao deficit budžeta.

**Član 29.**

**(Primjena podzakonskih akata)**

Na sva pitanja koja nisu regulisana ovom Odlukom, a tiču se načina izrade, donošenja, izvršavanja Budžeta, zaduživanja, duga, raĉunovodstva, nadzora i revizije Budžeta, primjenjivat će se odredbe važećih zakona.

**Član 30.**

**(Kaznene odredbe)**

Odgovorno lice budžetskog korisnika, nosilac izvršne vlasti, kao i drugo lice odgovorno za Budžet općine kaznit će se za prekršaj ove Odluke saglasno sa odredbama člana 102. i 103. Zakona o budžetima u F BiH („Sl. novine F BiH“, broj:102/13).

**Član 31.**

**(Stupanje na snagu)**

Odluka o izvršavanju budžeta općine Bužim za 2019. godinu stupa na snagu danom objavljivanja u Službenom glasniku općine Bužim, a primjenjivat će se za fiskalnu 2019. godinu.

**Broj: /18 Predsjedavajući Općinskog**

**Bužim, 2018.g. vijeća:**

**Safet Ljubijankić**

#### O b r a z l o ž e n j e

**Materijalno pravni i formalno pravni osnov za donošenje Odluke o izvršavanja budžeta Općine Bužim za 2019. godinu sadržan je u :**

Članu 7. stav 2. Zakona o budžetima u F BiH („Službene novine F BiH“, broj: 102/13, 9/14, 13/14, 8/15, 91/15, 102/15 i 104/16),

Člana 24. stav 1. tačka 3. te člana 108. Statuta općine Bužim („Službeni glasnik općine Bužim“, broj: 11/07, 4/08).

Odluku o izvršavanju budžeta općine Bužim za 2019.godinu je potrebno donijeti pri donošenju budžeta, a što definiše član 7. Zakona o budžetima u F BiH. Odlukom o izvršavanja budžeta općine Bužim pobliže su određeni način i uslovi izvršavanja budžeta.

Molim vas da predloženu Odluku razmotrite i usvojite.

Obrađivač:

Služba za finansije i trezor

**Predlagač, V.d. Općinski načelnik:**

**Kudelić Nedžad, dipl.ecc, s.r.**